Er den samlede formue under 850.000 kr. (2023-tal), kan en efterladt ægtefælle få den samlede formue udleveret, uden at den afdøde ægtefælles børn er berettiget til at modtage nogen form for arv, herunder tvangsarv. Dette gælder både i forhold til fællesbørn og særbørn. Det kaldes et ægtefælleudlæg. Modsat det uskiftede bo skal den ægtefælle, der har overtaget boet som ægtefælleudlæg, IKKE skifte med børnene, hvis han/hun gifter sig igen. Ved et ægtefælleudlæg er man heller ikke underlagt de rådighedsbegrænsninger, som gælder, hvis man sidder i uskiftet bo. Den længstlevende ægtefælle kan desuden i et testamente råde over hele arven til fordel for sine egne arvinger. Det betyder med andre ord, at først afdødes særbørn kan komme i den situation, at de intet arver efter deres far/mor.